Enzo Gusman

Enzo Gusman (9 ta' Awwissu 1947 – 18 ta' Diċembru 2021) kien kantant Malti mwieled f'Tas-Sliema, Malta . Maltese Biographies Of The Twentieth Century, Albert G. Storace, Malta 1997, p. 341 Kien l-attur komiku Malti Johnnie Navarro li skopra lil Enzo u stiednu bħala kantant residenti fuq programm tiegħu TIC TAC trażmess fuq is-sistema tal-Cable Radio tar-RediffusionM3P On-Line: http://www.m3p.com.mt/wiki/Enzo_Gusman Retrieved: 19 Jan 2019. 

Enzo rebaħ il-Malta Song Festival ħames darbiet. Fl-1965, Enzo kellu karriera fil-qasam bankarju f'Malta li kompla fiha anke meta fl-1979 emigra lejn il- Kanada. 

Wara li emigra, xorta reġa' qatta' diversi snin jgħix Malta.

Bħala kantant, Enzo pparteċipa f'diversi festivals internazzjonali tal-kanzunetti, bħal World Popular Song Festival, Tokyo, il-Ġappun; Festival Internacional De la Canción, Viña del Mar, iċ-Ċili; Olympiad De La Chanson, Ateni, il-Greċja; Festival Internazzjonali tal-Kanzunetta Lixandra, Lixandra Eġittu; Castlebar International Song Festival, Castlebar, l-Irlanda; Cavan International Song Festival Cavan, l-Irlanda; Istanbul International Song Festival, Istanbul, it-Turkija; Festival Menschen und meer Rostock, DDR; u Festival Golden Orpheus Slantchev Bryag, il-Bulgarija. L-akbar jisba tiegħu f'dan il-qasam kienet meta rebaħ l-Ewwel Premju fil-Golden Orpheus Festival fil-Bulgarija. Fl-Irlanda, ingħażel bħala l-Aqwa Artist Barrani fil-Festival Internazzjonali tal-Kanzunetta ta’ Cavan, u fit-Turkija ġie ddikjarat bħala l-Aqwa Interpretu fil-Festival Internazzjonali tal-Kanzunetta ta’ Istanbul.The Journal Of The Maltese Diaspora, Maltese Newsletter 103, November 2015, p. 10

Huwa kiteb u kkompona diversi kanzunetti tiegħu stess, li komplew ikunu popolari ħafna f'Malta u fid-dijaspora Maltija diversi snin wara li ħarġu. F'Malta kien wkoll personalità magħrufa sew tar-radju u tat-televiżjoni. Maltese Biographies Of The Twentieth Century, Albert G. Storace, Malta 1997, p. 341

Enzo kien miżżewweġ lil Carmen Schembri, kantanta magħrufa fix-xena tal-mużika ħafifa Maltija u kellhom żewġt ibniet, Johanna u Greta. Maltese Biographies Of The Twentieth Century, Albert G. Storace, Malta 1997, p. 341

F'Awwissu 2020, membri tal-familja ċaħdu xnigħat li Enzo kien miet, għalkemm iddikjaraw li qed jirċievi kura intensiva, wara waqgħa.Rumours that Enzo Gusman has passed away are false. The Malta Independent 19 August 2020. On-Line:https://www.independent.com.mt/articles/2020-08-19/local-news/Legendary-Maltese-singer-Enzo-Gusman-passes-away-6736226258 Accessed: 10 August 2021 

Fis-7 ta’ Awwissu 2021, waqt il-festival L-Għanja tal-Poplu, Enzo ingħata rikonoxximent speċjali għall-kontribut kbir tiegħu fix-xena mużikali ta’ Malta. Waqt din l-attività, Enzo wassal video-messaġġ qasir ta' ringrazzjament mis-sodda tal-irkupru tiegħu fil-Kanada. TVM 08 August 2021. Enzo pays tribute to the Maltese during l-Għanja tal-Poplu – tomorrow he celebrates his 74th birthday. On-Line:https://www.tvm.com.mt/en/news/watch-enzo-pays-tribute-to-the-maltese-during-l-ghanja-tal-poplu-tomorrow-he-celebrates-his-74th-birthday/ Accessed 10 August 2021 

Huwa miet fit-18 ta’ Diċembru 2021 fid-dar tiegħu fil-Kanada.

 Referenzi 

Kategorija:Mietu fl-2021
Kategorija:Twieldu fl-1947
Kategorija:Kantanti Maltin
Kategorija:Xandara Maltin
Kategorija:Mużiċisti Maltin